Vi har haft en dejlig uge hos Pietro og vi har været utrolig glade for opholdet. Vi blev taget godt i mod af hans familie da vi ankom. Pietros mor laver den bedste italienske mad og vi nød maden hver aften! Udsigten og solnedgangen var virkelig fantastisk fra grunden. I nærområdet (med bil) er der både mulighed for flotte vandreture, flotte autentiske byer og en varm kilde. Pietro kommer med gode anbefalinger til dagsture.
Den ene aften da vi var alene til aftensmad, gik det op for os at det var første aften ude siden vi blev forældre. Pietros familie satte stearinlys og blomster på bordet så vi kunne nyde vores ‘første date’. Selv en dag hvor jeg var syg kom Pietro med en hjemmeblandet te fra haven - meget gavmildt. Pietros mor legede med vores datter og det var så hyggeligt at se.
Det er helt klart et af de bedste airbnb steder vi har været. Vi kan varmt anbefale stedet og denne hjertevarme familie.